Diari Oficial de la Generalitat Valenciana


Sumari del DOGV 5600, del 17-09-2007 (2007/11581)

Bases de la convocatòria del concurs oposició per a la provisió d'una plaça d'enginyer tècnic en topografia.
------------------------------------------------------------------------------------------------------------

### Dades del document

Número de DOGV
:   5600

Data del DOGV
:   17-09-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/11244


Data del document
:   23-07-2007

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * administració local
    * cartografia
    * concurs administratiu

Bases de la convocatòria del concurs oposició per a la provisió d'una plaça d'enginyer tècnic en topografia. [2007/11629]  
En compliment de l'acord adoptat per la Junta de Govern Local de 15 de març de 2007, es publica la convocatòria del concurs oposició lliure a fi de cobrir, amb personal funcionari de carrera, una plaça d'enginyer tècnic en topografia, d'acord amb les bases següents:   
Primera. Objecte de la convocatòria  
És objecte de la present convocatòria el proveïment en propietat, mitjançant el sistema selectiu de concurs oposició lliure, d'una plaça d'enginyer tècnic en topografia, pertanyent a l'oferta pública d'ocupació de l'any 2007.   
La plaça mencionada està enquadrada en l'escala d'administració especial, subescala A) tècnics, classe b) tècnics mitjans, dotada amb el sou corresponent al grup B, dues pagues extraordinàries, triennis i altres emoluments que pertoquen segons la legislació vigent i acords municipals.  
1.1. Publicitat de la convocatòria.  
La convocatòria serà anunciada al Butlletí Oficial de la Província d'Alacant i al Diari Oficial de la Comunitat Valenciana. Es farà pública al tauler d'anuncis del Servici de Recursos Humans i se n'inserirà un extracte al Boletín Oficial del Estado.  
Segona. Condicions dels aspirants  
Per a prendre part en l'oposició caldrà:  
2.1. Condicions  
2.1.1. En funció de la nacionalitat podran participar en les proves:  
a) Els espanyols.  
b) Els nacionals d'un estat membre de la Unió Europea o nacionals d'aquells estats als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què esta es troba definida al Tractat Constitutiu de la Comunitat Europea.   
També hi podran participar el cònjuge, descendents i descendents del cònjuge, dels espanyols i dels nacionals d'altres Estats membres de la Unió Europea, sempre que no estiguen separats de dret, menors de 21 anys o majors d'aquesta edat que visquen a les expenses d'aquells.  
Est últim benefici serà igualment d'aplicació a familiars de nacionals d'altres Estats, quan així estiga previst als tractats internacionals celebrats per la Comunitat Europea i ratificats per Espanya.  
2.1.2. Tenir complits els 18 anys d'edat.  
2.1.3. Tenir el títol d'enginyer tècnic en topografia, o complir les condicions requerides per a obtenir-lo, en la data en què acabe el termini de presentació d'instàncies.  
2.1.4. Tenir la capacitat física i psíquica suficient per al normal exercici de la funció.  
2.1.5. No trobar-se inhabilitat penalment per a l'exercici de funcions públiques.  
Els aspirants estrangers, no haver sigut objecte de sanció disciplinària o condemna penal que impedisca, en l'estat d'on són, l'accés a la funció pública.  
2.1.6. No haver estat separat, mitjançant expedient disciplinari, del servici de cap de les administracions públiques.  
2.2. Estrangers. Acreditació de la nacionalitat i relació de parentiu.   
En el moment de presentació de la sol·licitud de participació en procés selectiu, caldrà acreditar la nacionalitat i, en el supòsit previst en l'apartat 2.1.1.b, paràgraf segon, el vincle de parentiu i, si és el cas, el fet de viure a expenses o d'estar a càrrec del nacional d'un estat membre de la Unió Europea amb el qual tinga el vincle de referència.  
2.3. Equivalència de títols.  
Pertoca a l'autoritat acadèmica competent declarar l'equivalència de títols, que haurà de ser acreditada pels interessats.  
Els títols estrangers hauran de trobar-se degudament revalidats a la data de la fi del termini de presentació d'instàncies.  
Tercera. Instàncies  
3.1. Presentació d'instàncies.  
Les instàncies en què se sol·licita prendre part en l'oposició hauran de ser adreçades al president de la corporació. Caldrà presentar-les al Registre General d'aquesta durant el termini de 20 dies naturals, comptador a partir de l'endemà de la publicació de l'extracte de la convocatòria al Boletín Oficial del Estado.  
Els opositors manifestaran en la instància que reunixen tots i cada un del requisits que s'exigixen en la base segona, referits a la data en què finalitze el termini de presentació d'instàncies.   
Així mateix, indicaran en la sol·licitud els mèrits que al·leguen, els documents acreditatius dels quals hauran d'aportar els aspirants durant el termini de deu dies hàbils, comptadors a partir de l'exposició pública feta pel tribunal de la relació d'interessats que superen tots els exercicis de la fase d'oposició.  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú. En este cas, caldrà estampar en la mateixa sol·licitud el segell del registre de l'organisme en què es presente o el segell de certificació postal de qualsevol oficina de Correus.  
3.2. Minusvàlids.  
Els aspirants amb minusvalideses hauran de fer constar tal extrem en la seua sol·licitud en què expressaran la classe de discapacitat que els afecta.  
3.3. Taxes per drets d'examen.  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 16,55 euros en concepte de taxes per drets d'examen.  
Estes taxes es faran efectives, directament o mitjançant transferència, al compte denominat «Taxa inscripció proves selecció» de la Caja de Ahorros del Mediterráneo, situada a la Plaça de Baix, número 11, de què és titular l'Ajuntament d'Elx i que té el codi d'identificació següent:  
2090 0006 14 3437998472  
Caldrà especificar en el document d'ingrés a quina prova selectiva correspon.  
El fet de no pagar els drets d'examen, de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.  
Quarta. Admissió d'aspirants  
4.1. Relació d'aspirants.  
Acabat el termini reglamentari de presentació de sol·licituds, la Presidència de la corporació farà pública la llista provisional d'aspirants admesos i exclosos al Butlletí Oficial de la Província d'Alacant i al tauler d'edictes del Servici de Recursos Humans. Es concedirà un termini de 10 dies hàbils per corregir el defecte que haja motivat l'exclusió o per realitzar les al·legacions que es consideren oportunes, que seran tingudes en compte en la resolució per la qual s'aprove la llista definitiva, que es farà pública en la forma assenyalada.   
4.2. Seran causes d'exclusió, ultra les ja assenyalades:  
- No reunir cap dels requisits a què es referix la base segona.  
- L'omissió de la firma en la sol·licitud.  
- L'omissió en la sol·licitud del número de document nacional d'identitat.  
Cinquena. Tribunal qualificador  
La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:  
5.1. Composició.  
President:  
- El de la corporació o membre d'aquesta en qui delegue.  
Vocals:  
- Un representant de l'administració del Consell de la Comunitat Valenciana.  
- Un regidor del Partit Popular.  
- Dos funcionaris de carrera designats per la corporació.  
- Un representant del Servici de Recursos Humans.  
- Dos funcionaris de carrera, a proposta de la representació sindical.  
Secretari:  
- El de la corporació o funcionari en qui delegue.  
5.2. Suplents.  
El tribunal quedarà integrat, ultra això, pels suplents respectius, els quals, simultàniament amb els titulars, hauran de ser designats per al secretari i les vocalies d'este no delegables.  
5.3. Designació i publicitat.  
La designació dels membres del tribunal i dels seus assessors es farà pública al Butlletí Oficial de la Província d'Alacant i al tauler d'anuncis del Servici de Recursos Humans.  
La publicitat de la seua composició nominal es verificarà almenys ans del començ de la celebració de les proves.  
5.4. Constitució i actuació.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.  
5.5. Assessors tècnics.  
Quan la naturalesa de les proves així ho requerisca, podran designar-se assessors especialistes que col·laboraran amb el tribunal exercint la seua respectiva especialitat tècnica.  
5.6. Abstencions i recusacions.  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:  
- Els qui en els cinc anys anteriors a la publicació de la convocatòria hagueren realitzat treballs de preparació d'aspirants a proves selectives d'accés a l'administració pública.  
- Els qui es troben inclosos en algun dels supòsits a què es refereix l'article 28.2 de la Llei 30/1992.  
Així mateix, els aspirants podran recusar-los en la forma prevista a l'article 21 de la mencionada llei.  
5.7. De l'absència del president.  
Si un cop constituït el tribunal i iniciada la sessió se n'absentara el president, est haurà de designar d'entre els vocals concurrents el qui el substituirà durant la seua absència, que podrà ser, en primer lloc, un regidor ?si n'hi haguera- i, si no, el vocal de major edat. Si no es produïra designació expressa, s'aplicarà la mateixa regla.  
5.8. Actes.  
De cada sessió el secretari estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.  
Sisena. Començament i desenvolupament de les proves  
6.1. Actuació dels aspirants.  
L'ordre d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra «Y».  
L'aspirant acudirà a les proves amb el seu document nacional d'identitat perquè, en qualsevol moment de la realització de l'exercici, en puga ser comprovada la identitat. Quant als estrangers, document del seu país d'origen que n'acredite la identitat.  
L'aspirant perdrà el dret a prendre part en les proves si acudeix als llocs de celebració quan ja s'hagen iniciat aquelles o per la no-assistència a aquestes, tot i que això es dega a causes justificades. Tractant-se de proves de caràcter individual i successiu, el tribunal podrà apreciar les causes al·legades i admetre l'aspirant, sempre que aquestes proves no hagen finalitzat i l'admissió no menyscabe el principi d'igualtat.  
6.2. Dates d'examen.  
Abans de començar els exercicis es faran públics al Butlletí Oficial de la Província d'Alacant el dia, l'hora i el local en què hauran de celebrar-se.  
Al final de cada exercici el tribunal farà saber als opositors el lloc i el moment d'iniciació del següent amb, si més no, 12 hores d'antelació al començ d'este, si es tracta del mateix exercici, o de 48 hores si es tracta d'un nou exercici.  
Entre l'acabament d'un exercici i el començament del successiu no podrà transcórrer un període de temps inferior a 72 hores ni superior a 45 dies naturals. Podran ser modificats aquests terminis, estant-hi d'acord el tribunal, si la totalitat dels aspirants concurrents presta per escrit el seu consentiment.  
Setena. Proves selectives:  
7.1. Fase d'oposició. Els exercicis de l'oposició seran els següents, amb el caràcter i contingut que s'assenyalen:  
7.1.1. Primer. Obligatori, eliminatori i qualificable de 0 a 10 punts.  
Resolució d'un qüestionari de 150 preguntes amb quatre opcions de resposta cascuna d'elles, de les quals només una serà vàlida, sobre el contingut del conjunt del temari de l'annex II, de dificultat adequada a la categoria del lloc.  
Seran penalitzades les respostes errònies.  
El qüestionari podrà contenir, a més, preguntes de reserva a les quals els aspirant hauran de respondre, perquè siguen valorades en substitució de les que, eventualment, el tribunal declarara invalidades per causes justificades.  
7.1.2. Segon. Obligatori, eliminatori i qualificable de 0 a 10 punts.  
Desenvolupar per escrit tres temes, triats a l'atzar, dels compresos en el temari de l'annex i de la convocatòria, de la part de matèria específica. Queda exclosa la part de cultura organitzativa.  
Temps màxim: tres hores.  
7.1.3. Tercer. Obligatori, eliminatori i qualificable de 0 a 10 punts.  
Realització d'un o més supòsits pràctics relacionats amb les funcions pròpies del lloc de treball. Annex II de la convocatòria.  
7.1.4. Quart. Valencià. Obligatori, no eliminatori i qualificable de 0 a 1 punt.  
Demostrar coneixements orals de valencià de nivell similar a l'exigit per la Junta Qualificadora de Coneixements de Valencià per a l'expedició del certificat de coneixements orals.  
7.2. Fase de concurs  
Als aspirants que superen la fase d'oposició els seran valorats els mèrits al·legats, d'acord amb el barem següent:  
7.2.1. Antiguitat   
Antiguitat. Màxim: 7,97 punts.  
Per cada mes complet de servicis prestats en qualsevol de les distintes administracions públiques en llocs amb funcions iguals o similars.  
Per cada mes complet 0,075 punts   
7.2.2. Formació   
Màxim: 5,31 punts.  
Titulacions acadèmiques. Màxim: 0,60 punts  
Distintes de la requerida per al lloc i d'igual o superior nivell en matèries que estiguen relacionades amb les funcions del lloc, d'acord amb l'escala següent:  
Titulació a nivell de grup A 0,60 punts   
Titulació a nivell de grup B 0,45 punts   
Titulació a nivell de grup C 0,30 punts   
Titulació a nivell de grup D 0,15 punts   
Cursos de formació i perfeccionament específics.  
Màxim 3,51 punts  
Es valoraran els cursos de formació i perfeccionament directament relacionats amb les funcions de lloc a exercir, de duració igual o superior a 15 hores, que hagen sigut cursats o impartits per l'interessat i que hagen sigut convocats o homologats per qualsevol centre o organisme de formació d'empleats públics i/o Universitat.  
Per cada hora 0,02 punts.  
En cap cas no es puntuaran en el present subapartat ni en l'anterior, els cursos de valencià i d'idiomes, ni els cursos pertanyents a una carrera universitària i els dels diferents instituts de les universitats, quan formen part del pla d'estudis del centre. Tampoc els cursos derivats de processos selectius, promoció interna, plans d'ocupació i adaptació de règim jurídic a la naturalesa dels llocs que s'ocupen.  
En el supòsit de cursos impartits, estos es valoraran per una sola vegada i no seran susceptibles de ser valorades edicions d'un mateix curs.  
Valencià. 0,60 punts  
Es valoraran prèvia acreditació de estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb l'escala següent:  
a) Grau superior 0,60 punts   
b) Grau mitjà 0,45 punts   
c) Grau elemental 0,30 punts   
d) Coneixement oral 0,15 punts   
La valoració del coneixement del valencià s'efectuarà puntuant exclusivament el nivell més alt obtingut, sempre que no constituïsca un requisit del lloc degudament establit en la convocatòria. Es valorarà només en est últim cas la disposició de nivells (entesos com a cursos complets superats) superiors a l'exigit, a raó d'un punt per nivell.  
Idiomes comunitaris. Màxim : 0,60 punts  
Per cada curs o la seua equivalència si se traca de cicles, corresponents a títols de la universitat o escola oficial d'idiomes. 0,12 punts  
7.3. Minusvalideses  
Als aspirants amb minusvalideses que ho sol·liciten motivadament en la instància per la qual demanen prendre part en la convocatòria, el tribunal els facilitarà les adaptacions possibles de temps i de mitjans per a la realització de les proves. A tal efecte, hi també assenyalaran el tipus d'adaptacions que necessiten, les quals, en cap moment, no menyscabaran els nivells de coneixement exigibles per a superar les proves ni les condicions d'igualtat amb la resta dels aspirants.  
7.4. Anonimat  
En la realització dels exercicis escrits, sempre que això siga possible, caldrà garantir l'anonimat dels aspirants.  
Huitena. Qualificació de les proves selectives  
8.1. Fase d'oposició.  
Els membres del tribunal qualificaran els exercicis de l'oposició, amb puntuació de 0 a 10 punts, excepte l'exercici de valencià que es qualificarà de 0 a 1 punt.  
La qualificació de la fase d'oposició serà la suma de les puntuacions obtingudes en cada un dels exercicis.  
Les qualificacions s'adoptaran sumant les atorgades pels distints membres del tribunal i dividint el total pel nombre d'assistents d'aquell. Es menysprearan les dues puntuacions extremes, la major i la menor de les concedides o, si és el cas, una de què apareguen repetides com a tals, i això quan disten en més de dos punts de la més pròxima.  
8.1.1. Publicitat de les qualificacions.  
Les qualificacions de cada exercici es faran públiques en el tauler d'edictes del Servei de Recursos Humans, el mateix dia en què s'acorden.  
8.2. Fase de concurs  
8.2.1. Valoració.  
El tribunal valorarà els mèrits al·legats i acreditats per cada aspirant, sempre que s'hagen contret amb anterioritat a la data en què acabe el termini de presentació d'instància, aplicant estrictament els que consten a la base setena i les valoracions que s'hi assenyalen.  
8.2.2. Acreditació de mèrits.  
Durant el termini de 10 dies hàbils, comptador a partir de la publicació pel tribunal de la relació de tots els aspirants que hagen superat la fase d'oposició, caldrà aportar els justificants dels mèrits al·legats en les respectives sol·licituds.  
Els mèrits que al·leguen els aspirants s'acreditaran a través de títols, certificacions o diplomes, mitjançant originals o bé amb fotocòpies acarades i compulsades.  
En qualsevol moment del procés de selecció, podran recaptar-se formalment dels interessats els aclariments o, si escau, requisits o dades al·legats, així com aquells altres que es consideren pertinents per a una correcta valoració.  
8.2.3. Antiguitat.  
L'antiguitat s'al·legarà en la sol·licitud, tot i que no caldrà acreditar la que conste en l'expedient personal. En canvi, caldrà justificar aquella de la qual no es tinga constància al Servici de Recursos Humans.  
En la valoració de l'antiguitat es negligiran les fraccions de temps inferiors a l'any.  
No es computaran servicis prestats simultàniament amb d'altres ja al·legats.  
8.2.4. Cursos  
La realització de cursos s'acreditarà a través de certificats o diplomes. Només podran valorar-se si foren organitzats o convocats per la universitat, instituts o escoles oficial de formació de funcionaris o altres entitats o centre docents, públics o privats, dels contemplats a la Llei Orgànica 8/1985, de 13 de juliol, Reguladora del Dret a l'Educació, quan hagueren sigut homologats pels instituts o escoles oficials de formació de funcionaris o per la universitat.  
Aquelles activitats de naturalesa diferent als cursos, tals com ara jornades, taules redones, trobades, debats o anàlogues, no podran ser objecte de cap valoració. Els seminaris només es valoraran si s'acredita que tenen la mateixa naturalesa i metodologia que els cursos.  
8.3. Qualificació definitiva  
L'ordre de qualificació definitiva serà el resultant de la suma total de punts obtinguts en la fase d'oposició i en la fase de concurs.  
8.4. Igualtat en la qualificació.  
En cas d'empat s'acudirà per dirimir-lo a la major puntuació assolida en cada un dels exercicis de la fase d'oposició, cosa que s'aplicarà successivament en l'ordre en què hagen estat realitzats. En un altre cas, decidirà la superior puntuació assolida en la fase de cursos específics, cursos genèrics i antiguitat, aplicats successivament per aquest ordre. Si persistira l'empat, es dirimirà atenent els cognoms dels aspirants afectats, per aplicació de l'ordre alfabètic, que s'iniciarà per la lletra «Y».  
Novena. Relació d'aprovats, presentació de documents i nomenament  
9.1. Relació definitiva d'aspirants aprovats.  
Resoltes les possibles al·legacions i correccions, si n'hi haguera, el tribunal dictarà resolució i fixarà la relació definitiva d'aspirants aprovats per ordre de puntuació. Estos no podran ultrapassar el nombre de places convocades. El tribunal elevarà la mencionada relació a la Presidència de la corporació perquè formule el corresponent nomenament. Remetrà alhora a esta autoritat l'acta de l'última sessió on hauran de figurar, per ordre de qualificació, tots els opositors que, havent superat totes les proves, ultrapassen el nombre de places convocades.   
9.2. Presentació de documents.  
Els opositors proposats presentaran a la Secció de Recursos Humans d'est Excm. Ajuntament, durant el termini de vint dies naturals comptadors a partir de la publicació de la llista d'aprovats, els documents acreditatius de reunir les condicions que per tal de prendre part en les proves s'exigeixen en la base segona, que són:  
9.2.1. Fotocòpia del document nacional d'identitat acompanyada de l'original per a compulsa.  
Els aspirants estrangers aportaran documentació on s'acreditaran la seua edat i identitat, en fotocòpia acompanyada de l'original per a la seua compulsa.  
9.2.2. Còpia autentificada (o fotocòpia que caldrà presentar acompanyada de l'original per a la seua compulsa) del títol universitari de grau mitjà o superior, o complir les condicions requerides per a obtenir-lo, en la data en què acabe el termini de presentació d'instàncies.   
Si estos documents s'expedixen després de la data en què acaba el termini de presentació d'instància, caldrà justificar el moment en què conclogueren els estudis.  
9.2.3. Certificat acreditatiu de no patir cap malaltia ni defecte físic ni psíquic que impedisca el normal exercici de la funció, que serà expedit pel Gabinet Mèdic d'Empresa. Este sotmetrà l'aspirant a totes les proves de determinació que considere convenients.  
Els aspirants amb minusvalideses acreditaran els requisits d'estar afectats per discapacitat de grau igual o superior al 33% i de ser compatibles amb les funcions pròpies del lloc, mitjançant certificació expedida pel centre base de la conselleria de Benestar Social, carrer de Fernando Madroñal, 52, Alacant.  
9.2.4. Certificat de no trobar-se inhabilitat penalment per a l'exercici de funcions públiques.  
Els estrangers hauran d'aportar document acreditatiu de no haver estat objecte de cap sanció disciplinària o condemna penal que impedisca, a l'Estat d'on són, l'accés a la funció pública.  
9.2.5. Declaració jurada de no haver sigut separat, mitjançant expedient disciplinari, de qualsevol administració o ocupació pública.  
Així mateix, presentaran declaració de compatibilitat i de no percepció d'havers passius.  
9.3. Exempcions.  
Els opositors que tenen la condició de funcionaris públics estaran exempts de justificar les condicions i els requisits que ja tingueren acreditats anteriorment davant d'este ajuntament.  
9.4. Pèrdua del dret al nomenament.  
Si durant el termini assenyalat, llevat de causes de força major, els aspirants no presentaren la documentació o presentant-la es deduïra que no reunixen els requisits exigibles o incorregueren en falsedat, no podran ser nomenats. Quedarien anul·lades totes les actuacions, sense perjuí de la responsabilitat en què pogueren haver incorregut per falsedat en la instància.   
9.5. Presa de possessió.  
Una vegada aprovada la proposta per l'Alcaldia, els opositors nomenats hauran de prendre possessió durant el termini de trenta dies hàbils, comptador a partir de l'endemà de la notificació del nomenament. Si no prenen possessió durant el termini assenyalat sense causa justificada, quedaran en la situació de cessants.  
9.6. Jurament o promesa.  
En l'acte de presa de possessió, el funcionari nomenat haurà de prestar jurament o promesa, segons la fórmula prevista a l'article 31.c del Decret Legislatiu de 20 de març de 1991, del Consell de la Generalitat Valenciana, i al Reial Decret 707/1979, de 5 d'abril (BOE 06.04.1979).  
Deu. Incidències  
El tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en estes bases.  
Onze. Facultat de l'alcaldia  
L'alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que siguen procedents.  
Dotzena. Impugnació  
La convocatòria, les seues bases i tots els actes administratius que se'n deriven i es deriven de les actuacions del tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per la Llei 4/1999, de 13 de gener).  
Concretament, contra les qualificacions del tribunal, a partir de la seua publicació, els aspirants podran presentar:  
- Dins del termini de 48 hores, les reclamacions o al·legacions que estimen oportunes, que seran resoltes pel mateix tribunal.  
- Dins del termini d'un mes, recurs d'alçada, que serà resolt pel president de la corporació.  
Tretze. Legislació aplicable  
En tot allò no previst en les presents bases, hom aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'administració de l'Estat; el Reial Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció del personal de les administracions locals; i el Decret 33/1999, de 9 de març, del Govern Valencià.  
Annex I  
Programa de temes del concurs oposició per a cobrir en propietat una plaça d'enginyer tècnic en topografia  
Grup I. Matèries comunes  
Tema 1. L'Estat. Concepte. Elements. Formes d'Estat. La divisió de poders. Relacions entre els poders de l'Estat.  
Tema 2. La Constitució espanyola del 1978. Principis generals. Drets i deures fonamentals dels espanyols.  
Tema 3. Organització territorial de l'Estat. Els estatuts d'autonomia: el seu significat. Especial referència a l'Estatut d'Autonomia de la Comunitat Valenciana.  
Tema 4. Sotmetiment de l'administració a la llei i al dret. Fonts del dret públic. La llei: les seues classes.  
Tema 5. L'acte administratiu. Concepte. Elements.  
Tema 6. Principis generals del procediment administratiu. Normes reguladores. Dimensió temporal del procediment administratiu. Dies i hores hàbils; còmput de terminis. Recepció i registre de documents.  
Tema 7. Fases del procediment administratiu general. El silenci administratiu.  
Tema 8. La funció pública local i la seua organització.  
Tema 9. Drets i deures dels funcionaries públics locals. Incompatibilitats. Regim disciplinari.  
Tema 10. La responsabilitat de l'administració pública.  
Tema 11. El municipi. El terme municipal. Organització municipal. Competències.  
Tema 12. Hisendes locals: Classificació dels ingressos. Ordenances Fiscals.  
Matèries específiques  
Tema 1. La Llei del Sòl No Urbanitzable de la Comunitat Valenciana. Incidència en el planejament del terme municipal d'Elx.  
Tema 2. Règim del Sòl Urbà i Urbanitzable. Incorporació al procés urbanitzador i edificació. Facultats urbanístiques de la propietat. Adquisició i extinció del dret a urbanitzar.  
Tema 3. Aprofitament urbanístic. El dret a edificar. Terminis. Dret a l'edificació.   
Tema 4. Ordenança municipal sobre la senyalització i balisa d'obres en la via pública.  
Tema 5. Ordenança municipal sobre instal·lació de grues i aparells elevadors per a obres.  
Tema 6. Planejament general. Formulació del pla general municipal. Contingut. Procediment. Vigència i revisió.  
Tema 7. El pla general d'Elx. Característiques. Normativa urbanística i ordenances vigents. Gestió i pla d'etapes.  
Tema 8. El planejament parcial. Determinacions i contingut dels plans parcials. Documentació. Pla d'etapes.  
Tema 9. Els estudis de detall. Finalitat. Classes. Contingut i documentació. Els projectes d'urbanització.  
Tema 10. Àrees de repartiment i aprofitament tipus. Càlcul del aprofitament tipus del sòl urbà. Càlcul del aprofitament tipus en sòl urbanitzable. Transferències d'aprofitament.  
Tema 11. Gestió de planejament. Sistemes d'execució.  
Tema 12. El sistema de compensació. Projectes de compensació. Junta de compensació. Responsabilitats. Procediment.  
Tema 13. Sistemes de cooperació. El projecte de reparcel·lació. Tramitació. Efectes de l'acord aprovatori. Inscripció.  
Tema 14. Sistema de expropiació. Formes de gestió. Preu just. Alliberament de l'expropiació.  
Tema 15. Intervenció administrativa en l'edificació i ús del sòl. Actes subjectes a llicència. Competència. Actes promoguts per l'administració pública. Procediment.  
Tema 16. Protecció de la legalitat urbanística. Obres sense llicència o sense ajustar-se a les seues determinacions. Infraccions urbanístiques. Responsabilitat.   
Tema 17. Principis generales i classes de contractes administratius. La selecció del contractista. Drets i deures del contractista i de l'administració. Garanties de la contractació administrativa local.   
Tema 18. El contracte d'obra pública. Expedients de contractació. Formes de adjudicació. Execució. Replantejament.  
Tema 19. Béns de les corporacions locals. Concepte i classificació. El patrimoni de les entitats locals. Conservació i tutela dels béns. Inventari. Partió. Alienació. Desnonament per via administrativa.  
Tema 20. Conservació i tutela del palmerar. Legislació vigent. Normativa municipal. Antecedents. Els horts de palmeres en relació a l'edificació.  
Tema 21. El domini públic marítim. Diverses zones marítimes. Competència ministerial. Partió de la zona marítima i terrestre. Servituds de salvament, de pas i de vigilància litoral. Ports.  
Tema 22. Projecte d'una triangulació. Treballs de gabinet. Compensació de polígons, cadenes i quadrilàters. Càlculs. Excèntriques.  
Tema 23. Planimetria d'un terme municipal. Senyalament de mollons i de les línies de terme. Actes de partió, alçament planimètric de las línies límit. Modificació de línies límit. Normes del Institut Geogràfic Nacional relatives als treballs topogràfics.  
Tema 24. Cadastre. Conceptes generals. Diverses classes de cadastre. Fins. Característiques. El Cadastre als països europeus.  
Tema 25. Història del Cadastre a Espanya. El Centre de Gestió Cadastral (Direcció General del Cadastre). Definició dels elements bàsics del Cadastre. Terme municipal, polígon, paratge, parcel·la, subparcel·la.  
Tema 26. Els treballs fotogramètrics per al Mapa Nacional. Adquisició de fotogrames. Condicions que han de reunir. Suport en camp. Preparació, observació i càlcul. Aerotriangulació. Restitució. Minutes. Delineació. Documentació definitiva d'un full.  
Tema 27. Mètodes altimètrics. Superfícies de nivell. Correccions d'esfericitat i refracció. Anivellament simples i compostos. Nivells automàtics.  
Tema 28. Formació de mapes derivats d'altres a major escala. Compilació i obtenció de dades. Tractament estadístic de les dades. Generalització d'Informació segons escala. Selecció de toponímia.  
Tema 29. La xarxa geodèsica espanyola. Línia geodèsica. Seccions normals. Triangles. Excés esfèric. Tancament d'un triangle. Sistema cartogràfic oficial de representació.  
Tema 30. Projecció UTM (Universal Transversa de Mercator). Definició i característiques. Fusos. Convergència. Cartografia actual de l'Ajuntament d'Elx.  
Tema 31. Sistemes geodèsics de referència. WGS 84; ETRS 89; ED-50.  
Tema 32. GPS. Principis bàsics. GPS diferencial y aplicacions.  
Tema 33. Aplicacions del GPS a la Geodèsia, Topografia i Cartografia.  
Tema 34. Sismologia. Sismes. Classificació. Ones sísmiques. Característiques de les ones internes i de les ones superficials. Corbes dromocròniques.  
Tema 35. Aportació del GPS a los Sistemes d'Informació Geogràfica  
Tema 36. Aportació de la Fotogrametria a los Sistemes d'Informació Geogràfica.  
Tema 37. Sistemes d'Informació Geogràfica. Components d'un SIG. Classificació de los SIG.  
Tema 38. Captura y edició de dades para un SIG. Estructuració de dades. Actualització i manteniment de les dades d'un SIG. Integració de la teledetecció en un SIG.  
Tema 39. Sistemes d'Informació Geogràfica en l'administració local.  
Tema 40. La planificació y organització d'Unitats. Programes/projectes.  
Tema 41. L'avaluació d'Unitats, Programes, funcions i/o tasques.  
Tema 42. La direcció per objectius.  
Tema 43 . Les noves tecnologies: la seua relació i el seu impacte en l'àmbit de l'exercici professional.  
Cultura organizativa:  
44. Salut laboral-1  
45. Salut laboral-2  
46. Cultura participativa  
47. L'atenció al ciutadà  
48. La qualitat en els servicis públics.  
Annex II  
Funcions essencials del lloc d'enginyer tècnic en topografia  
1. Redactar i firmar projectes relacionats amb el seu àmbit de competències.  
2. Realitzar informes sobre mesuraments en general, càlculs, taxacions, etc., supervisant l'execució d'obres i projectes així com redactant els informes necessaris.  
3. Exercir funciones de direcció d'obres, d'inspecció y control, informant sobre expedients, confeccionant certificacions d'obres, etc.  
4. Assessorar en matèria de les seues competències, participant en aquelles diligències relacionades amb el seu exercici professional, així com realitzant qualsevol altra tasca relacionada amb la titulació acadèmica que posseïx.  
Elx, 23 de juliol de 2007.- El tinent d'alcalde d'Organització i Recursos Humans: Emilio Martínez Marco.